Návrh
Uznesenie vlády Slovenskej republiky
č. ...
z ...

k materiálu návrh na uzavretie Zmluvy medzi Slovenskou republikou a Macedónskou republikou o sociálnom zabezpečení 

Číslo materiálu:		
Predkladateľ:	minister práce, sociálnych vecí a rodiny Slovenskej republiky 
 	
Vláda
A. 	súhlasí 
 
A. 1. 	s uzavretím Zmluvy medzi Slovenskou republikou a Macedónskou republikou o sociálnom zabezpečení (ďalej len „zmluva“), 

 
A. 2. 	s tým, že jej zmluva nebude po podpise znovu predložená, 
 	
B. 	odporúča 
prezidentovi Slovenskej republiky 
B. 1. 	podpísať zmluvu, alebo splnomocniť predsedu vlády a ako alternáta podpredsedu vlády a ministra zahraničných vecí a európskych záležitostí, ministra práce, sociálnych vecí a rodiny, ministerku zdravotníctva, alebo štátneho tajomníka Ministerstva práce, sociálnych vecí a rodiny, alebo vedúceho zastupiteľského úradu SR v Skopje na podpis zmluvy s výhradou ratifikácie, 

 
B. 2. 	ratifikovať podpísanú zmluvu po vyslovení súhlasu Národnej rady Slovenskej republiky, 

Národnej rade Slovenskej republiky 
B. 3. 	vysloviť súhlas so zmluvou a rozhodnúť, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi, 
 	
C. 	poveruje 
predsedu vlády SR 
C. 1. 	predložiť zmluvu po jej podpise Národnej rade Slovenskej republiky na vyslovenie súhlasu so zmluvou a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi, 

ministra práce, sociálnych vecí a rodiny alebo ministerku zdravotníctva 
 
C. 2. 	odôvodniť návrh na vyslovenie súhlasu v Národnej rade Slovenskej republiky, 
 	
D. 	ukladá 
ministrovi práce, sociálnych vecí a rodiny 
D. 1. 	požiadať podpredsedu vlády a ministra zahraničných vecí a európskych záležitostí, aby vykonal príslušné opatrenia spojené s nadobudnutím platnosti zmluvy, 

 
D. 2. 	požiadať podpredsedu vlády a ministra zahraničných vecí a európskych záležitostí zabezpečiť o uverejnenie zmluvy v zbierke zákonov. 

Vykonajú: 	predseda vlády 
podpredseda vlády a minister zahraničných vecí a európskych záležitostí 
minister práce, sociálnych vecí a rodiny 
ministerka zdravotníctva 	
Na vedomie: 	prezident Slovenskej republiky 
predseda Národnej rady